nibzard/narodne-novine-full-text-markdown huggingface dataset:
## Zakon o izmjeni Zakona o smanjenju mirovina određenih, odnosno ostvarenih prema posebnim propisima o mirovinskom osiguranju

### NN 130/2011 (16.11.2011.), Zakon o izmjeni Zakona o smanjenju mirovina određenih, odnosno ostvarenih prema posebnim propisima o mirovinskom osiguranju

HRVATSKI SABOR

2607

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O SMANJENJU MIROVINA ODREĐENIH, ODNOSNO OSTVARENIH PREMA POSEBNIM PROPISIMA O MIROVINSKOM OSIGURANJU

Proglašavam Zakon o izmjeni Zakona o smanjenju mirovina određenih, odnosno ostvarenih prema posebnim propisima o mirovinskom osiguranju, koji je Hrvatski sabor donio na sjednici 28. listopada 2011. godine.

Klasa: 011-01/11-01/214

Urbroj: 71-05-03/1-11-2

Zagreb, 4. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI ZAKONA O SMANJENJU MIROVINA ODREĐENIH, ODNOSNO OSTVARENIH PREMA POSEBNIM PROPISIMA O MIROVINSKOM OSIGURANJU

Članak 1.

U Zakonu o smanjenju mirovina određenih, odnosno ostvarenih prema posebnim propisima o mirovinskom osiguranju (»Narodne novine«, br. 71/10.) u članku 4. podstavku 2. iza riječi: »s oštećenjem organizma od 100%« dodaju se riječi: »i obiteljske mirovine djece smrtno stradalih hrvatskih branitelja iz Domovinskog rata bez oba roditelja, osim sukorisničkih dijelova ovih mirovina koji pripadaju djeci koja su rođena u braku ili izvan braka s drugim roditeljem, odnosno udovici.«.

Članak 2.

Ovaj Zakon objavit će se u »Narodnim novinama«, a stupa na snagu 1. prosinca 2011.

Klasa: 140-01/11-01/02

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 130/2011-2607
## Zakon o izmjenama i dopunama Zakona o elektroničkoj trgovini

### NN 130/2011 (16.11.2011.), Zakon o izmjenama i dopunama Zakona o elektroničkoj trgovini

HRVATSKI SABOR

2611

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ELEKTRONIČKOJ TRGOVINI

Proglašavam Zakon o izmjenama i dopunama Zakona o elektroničkoj trgovini, koji je Hrvatski sabor donio na sjednici 28. listopada 2011. godine.

Klasa: 011-01/11-01/218

Urbroj: 71-05-03/1-11-2

Zagreb, 4. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O ELEKTRONIČKOJ TRGOVINI

Članak 1.

U Zakonu o elektroničkoj trgovini (»Narodne novine«, br. 173/03., 67/08. i 36/09.) iza članka 1. dodaje se članak 1.a koji glasi:

»Članak 1.a

Ovaj Zakon sadrži odredbe koje su u skladu s Direktivom 2000/31/EZ Europskog parlamenta i Vijeća od 8. lipnja 2000. o pojedinim pravnim aspektima usluga informacijskog društva na unutarnjem tržištu, posebice elektroničke trgovine (»Direktiva o elektroničkoj trgovini«).«.

Članak 2.

U članku 5. stavci 2. i 3. mijenjaju se i glase:

»(2) Od pravnog subjekta koji obavlja uslugu informacijskog društva za pružanje usluga ne smije se zahtijevati prethodno odobrenje ili ispunjenje uvjeta istoznačnog učinka.

(3) Pravni subjekt koji se osniva i registrira pri nadležnom Trgovačkom sudu u Republici Hrvatskoj za obavljanje usluga informacijskog društva registrira djelatnost pod nazivom – usluge informacijskog društva.«.

Iza stavka 3. dodaju se stavci 4., 5. i 6. koji glase:

»(4) Tržišna komunikacija koja je dio ili čini dio usluga informacijskog društva koju pruža član regulirane struke je dozvoljena uz uvjet poštovanja pravila struke koja se posebice odnose na neovisnost, dostojanstvo i integritet struke, kao i profesionalnu tajnu sukladno s posebnostima profesije.

(5) Član regulirane struke koji pruža uslugu informacijskog društva će jamčiti da će tržišna komunikacija koja je dio ili čini dio usluga informacijskog društva biti dostupna korisniku usluge u dobroj vjeri, pravedno i na jasan i nedvosmislen način.

(6) Profesionalna pravila o tržišnoj komunikaciji koja su dio ili čine dio usluga informacijskog društva moraju biti nediskriminirajuća, opravdana prevladavajućim kategorijama javnog interesa te razmjerna.«.

Članak 3.

Naslov iznad članka 16. mijenja se i glasi: »Tehničko omogućavanje pristupa i prijenosa informacija na komunikacijskoj mreži«.

Članak 4.

Naslov iznad članka 21. mijenja se i glasi: »Obveza nadzora«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 330-01/11-01/04

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 130/2011-2611
## Zakon o dopuni Zakona o blagdanima, spomendanima i neradnim danima u Republici Hrvatskoj

### NN 130/2011 (16.11.2011.), Zakon o dopuni Zakona o blagdanima, spomendanima i neradnim danima u Republici Hrvatskoj

HRVATSKI SABOR

2613

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ

Proglašavam Zakon o dopuni Zakona o blagdanima, spomendanima i neradnim danima u Republici Hrvatskoj, koji je Hrvatski sabor donio na sjednici 28. listopada 2011. godine.

Klasa: 011-01/11-01/220

Urbroj: 71-05-03/1-11-2

Zagreb, 4. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNI ZAKONA O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ

Članak 1.

U Zakonu o blagdanima, spomendanima i neradnim danima u Republici Hrvatskoj (»Narodne novine«, br. 33/96., 96/01., 13/02., 136/02. – pročišćeni tekst, 112/05., 59/06., 55/08. i 74/11.) u članku 2. stavku 1. iza riječi: »Republike Hrvatske« briše se riječ: »i« i stavlja se zarez, a na kraju rečenice briše se točka, stavlja se zarez i dodaju se riječi: »15. ožujka – dan osnivanja Narodne zaštite i 30. travnja – dan pogibije Zrinskog i Frankopana.«.

Iza stavka 7. dodaju se stavci 8. i 9. koji glase:

»Dan osnivanja Narodne zaštite u Republici Hrvatskoj, kao spomendan Narodne zaštite, obilježava se primjereno i dostojanstveno.

Dan pogibije Petra Zrinskog i Frana Krste Frankopana primjereno i dostojanstveno obilježava se kao spomendan na Zrinske i Frankopane kao simbola žrtve za slobodu i pravdu hrvatskoga naroda i hrvatske domovine uz geslo – Navik on živi ki zgine pošteno.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 960-01/11-01/06

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 130/2011-2613
## Zakon o prestanku važenja Zakona o naknadi za pružanje usluga u pokretnim elektroničkim komunikacijskim mrežama

### NN 130/2011 (16.11.2011.), Zakon o prestanku važenja Zakona o naknadi za pružanje usluga u pokretnim elektroničkim komunikacijskim mrežama

HRVATSKI SABOR

2614

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O NAKNADI ZA PRUŽANJE USLUGA U POKRETNIM ELEKTRONIČKIM KOMUNIKACIJSKIM MREŽAMA

Proglašavam Zakon o prestanku važenja Zakona o naknadi za pružanje usluga u pokretnim elektroničkim komunikacijskim mrežama, koji je Hrvatski sabor donio na sjednici 28. listopada 2011. godine.

Klasa: 011-01/11-01/221

Urbroj: 71-05-03/1-11-2

Zagreb, 4. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O PRESTANKU VAŽENJA ZAKONA O NAKNADI ZA PRUŽANJE USLUGA U POKRETNIM ELEKTRONIČKIM KOMUNIKACIJSKIM MREŽAMA

Članak 1.

Danom stupanja na snagu ovoga Zakona prestaje važiti Zakon o naknadi za pružanje usluga u pokretnim elektroničkim komunikacijskim mrežama (»Narodne novine«, br. 94/09.).

Članak 2.

Obveznici plaćanja naknade za pružanje usluga u pokretnim elektroničkim komunikacijskim mrežama obvezni su do 15. siječnja 2012. platiti navedenu naknadu i nadležnoj ispostavi Porezne uprave podnijeti izvješće o pruženim uslugama u pokretnim elektroničkim komunikacijskim mrežama za mjesec prosinac 2011. godine na obrascu N-EKM propisanom Pravilnikom o obliku i sadržaju izvješća o pruženim uslugama u pokretnim elektroničkim komunikacijskim mrežama (»Narodne novine«, br. 97/09).

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2012.

Klasa: 344-03/11-01/02

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 130/2011-2614
## Zakon o prestanku važenja Zakona o igralištima za golf

### NN 130/2011 (16.11.2011.), Zakon o prestanku važenja Zakona o igralištima za golf

HRVATSKI SABOR

2615

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O IGRALIŠTIMA ZA GOLF

Proglašavam Zakon o prestanku važenja Zakona o igralištima za golf, koji je Hrvatski sabor donio na sjednici 28. listopada 2011. godine.

Klasa: 011-01/11-01/222

Urbroj: 71-05-03/1-11-2

Zagreb, 4. studenoga 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O PRESTANKU VAŽENJA ZAKONA O IGRALIŠTIMA ZA GOLF

Članak 1.

Zakon o igralištima za golf (»Narodne novine«, br. 152/08. i 80/10.) prestaje važiti danom stupanja na snagu ovoga Zakona.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 020-01/11-01/02

Zagreb, 28. listopada 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 130/2011-2615
## Uredba o određivanju granice pomorskog dobra na dijelu k.o. Podaca

### NN 132/2011 (18.11.2011.), Uredba o određivanju granice pomorskog dobra na dijelu k.o. Podaca

VLADA REPUBLIKE HRVATSKE

2624

Na temelju članka 118. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 6. listopada 2011. godine donijela

UREDBU

O ODREĐIVANJU GRANICE POMORSKOG DOBRA NA DIJELU k.o. PODACA

Članak 1.

Ovom Uredbom određuje se granica pomorskog dobra na dijelu k.o. Podaca, predio Kapeć, Općina Gradac.

Članak 2.

Granica pomorskog dobra iz članka 1. ove Uredbe prolazi sljedećim koordinatnim točkama iskazanim u metrima u Gauss-Kruegerovoj projekciji:

                                  Y                        X

TOČKA 1      6 442 291.00         4 776 705.24

TOČKA 2      6 442 295.79         4 776 712.17

TOČKA 3      6 442 300.76         4 776 700.48

TOČKA 4      6 442 307.27         4 776 687.15

TOČKA 5      6 442 312.09         4 776 672.65

TOČKA 6      6 442 315.72         4 776 663.67

TOČKA 7      6 442 311.33         4 776 661.76

TOČKA 8      6 442 308.39         4 776 659.67

TOČKA 9      6 442 315.72         4 776 641.29

TOČKA 10    6 442 311.73         4 776 639.78

TOČKA 11    6 442 305.37         4 776 637.38

a sve kako je nacrtano i označeno u grafičkom prilogu, na snimci stvarnog stanja, u mjerilu 1:500.

Članak 3.

Grafički prilog iz članka 2. ove Uredbe, sastavni je dio Uredbe i ne objavljuje se u »Narodnim novinama«.

Članak 4.

Na temelju ove Uredbe nadležna tijela izvršit će propisane radnje u svezi evidencije utvrđenog pomorskog dobra u katastru nekretnina i zemljišnim knjigama.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 934-01/11-01/03

Urbroj: 5030116-11-1

Zagreb, 6. listopada 2011.

Predsjednica
Jadranka Kosor, dipl. iur., v. r.

Uredba, NN 132/2011-2624
## Uredba o izmjenama Uredbe o određivanju granice pomorskog dobra na dijelu k.o. Pučišća

### NN 132/2011 (18.11.2011.), Uredba o izmjenama Uredbe o određivanju granice pomorskog dobra na dijelu k.o. Pučišća

VLADA REPUBLIKE HRVATSKE

2627

Na temelju članka 118. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 6. listopada 2011. godine donijela

UREDBU

O IZMJENAMA UREDBE O ODREĐIVANJU GRANICE POMORSKOG DOBRA NA DIJELU k.o. PUĆIŠĆA

Članak 1.

U Uredbi o određivanju granice pomorskog dobra na dijelu k.o. Pućišća (»Narodne novine«, broj 105/2004) članak 2. mijenja se i glasi:

»Članak 2.

Granica pomorskog dobra iz članka 1. ove Uredbe prolazi sljedećim koordinatnim točkama:

                                    Y                           X
TOČKA    A       6 398 545.891    4 801 022.571
TOČKA    A0     6 398 551.320    4 801 030.661
TOČKA    B       6 398 558.763    4 801 042.222
TOČKA    B0     6 398 563.861    4 801 053.500
TOČKA    C       6 398 567.030    4 801 062.802
TOČKA    C0     6 398 567.250    4 801 073.463
TOČKA    D       6 398 567.343    4 801 084.659
TOČKA    E        6 398 564.574    4 801 097.663
TOČKA    F        6 398 564.772    4 801 100.681
TOČKA    G       6 398 558.404    4 801 104.724
TOČKA    H       6 398 547.861    4 801 111.407
TOČKA    I         6 398 524.239    4 801 162.358
TOČKA    J         6 398 512.760    4 801 203.130
TOČKA    K       6 398 486.180    4 801 219.500
TOČKA    L        6 398 486.674    4 801 220.303
TOČKA    M       6 398 441.473    4 801 248.200
TOČKA    N1     6 398 428.712    4 801 256.150
TOČKA    N       6 398 429.193    4 801 256.921
TOČKA    O       6 398 420.990    4 801 261.992
TOČKA    P        6 398 426.820    4 801 271.520
TOČKA    R        6 398 418.559    4 801 276.843
TOČKA    S        6 398 394.615    4 801 331.175
TOČKA    T        6 398 388.950    4 801 347.091
TOČKA    U        6 398 386.583    4 801 353.772
TOČKA    V        6 398 375.118    4 801 349.655

a sve kako je ucrtano i označeno u grafičkim prilozima, na kopiji katastarskog plana k.o. Pućišća, broj lista plana 5, 11, u mjerilu 1:2880 i na snimci stvarnog stanja, u mjerilu 1:1000, iz mjeseca rujna 2008. godine.«.

Članak 2.

Članak 3. mijenja se i glasi:

»Članak 3.

Grafički prilozi – kopija katastarskog plana k.o. Pućišća, broj lista plana 5, 11, u mjerilu 1:2880 i snimak stvarnog stanja, u mjerilu 1:1000, iz mjeseca rujna 2008. godine sa ucrtanom i označenom granicom pomorskog dobra prema koordinatnim točkama iz članka 2. ove Uredbe, čine sastavni dio Uredbe i ne objavljuju se u »Narodnim novinama«.«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 934-01/04-02/32

Urbroj: 5030116-11-1

Zagreb: 6. listopada 2011.

Predsjednica
Jadranka Kosor, dipl. iur., v. r.

Uredba, NN 132/2011-2627
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o visini naknade za poticanje proizvodnje biogoriva u 2012. godini

### NN 132/2011 (18.11.2011.), Odluka o visini naknade za poticanje proizvodnje biogoriva u 2012. godini

VLADA REPUBLIKE HRVATSKE

2629

Na temelju članka 18. stavka 3. Zakona o biogorivima za prijevoz (»Narodne novine«, br. 65/2009, 145/2010 i 26/2011), Vlada Republike Hrvatske je na sjednici održanoj 27. listopada 2011. godine donijela

ODLUKU

O VISINI NAKNADE ZA POTICANJE PROIZVODNJE BIOGORIVA U 2012. GODINI

I.

Utvrđuje se visina naknade za poticanje proizvodnje biogoriva u 2012. godini izražena u kn/l dizelskog goriva ili motornog benzina u iznosu od 0,05 kn/l.

Naknada iz stavka 1. ove točke plaća se po litri dizelskog goriva ili motornog benzina stavljenog na tržište.

II.

Ova Odluka stupa na snagu danom objave u »Narodnim novinama«.

Klasa: 310-05/11-01/12

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Odluka, NN 132/2011-2629
## Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2012. godinu

### NN 132/2011 (18.11.2011.), Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2012. godinu

VLADA REPUBLIKE HRVATSKE

2630

Na temelju članka 7. stavka 5. Zakona o tržištu nafte i naftnih derivata (»Narodne novine«, br. 57/2006 i 18/2011), Vlada Republike Hrvatske je na sjednici održanoj 3. studenoga 2011. godine donijela

ODLUKU

O IZNOSU NAKNADE ZA FINANCIRANJE RADA HRVATSKE AGENCIJE ZA OBVEZNE ZALIHE NAFTE I NAFTNIH DERIVATA I OBVEZNIH ZALIHA NAFTE I NAFTNIH DERIVATA ZA 2012. GODINU

I.

Utvrđuje se naknada za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2012. godinu, u iznosima kako slijedi:

– 200,00 kuna po toni naftnih derivata iz članka 12. stavka 1. točke I. Zakona o tržištu nafte i naftnih derivata (u daljnjem tekstu: Zakon), koji se stavljaju u promet na domaće tržište u razdoblju od 1. siječnja do 31. prosinca 2012. godine;

– 300,00 kuna po toni naftnih derivata iz članka 12. stavka 1. točke II. Zakona, osim goriva za mlazne motore i plinskog ulja obojanog plavom bojom za namjene u poljoprivredi, ribolovu i akvakulturi, koji se stavljaju u promet na domaće tržište u razdoblju od 1. siječnja do 31. prosinca 2012. godine;

– 50,00 kuna po toni naftnih derivata iz članka 12. stavka 1. točke III. Zakona, uključujući i gorivo za mlazne motore, koji se stavljaju u promet na domaće tržište u razdoblju od 1. siječnja do 31. prosinca 2012. godine;

– 0,00 kuna po toni plinskog ulja obojanog plavom bojom za namjene u poljoprivredi, ribolovu i akvakulturi koje se stavlja u promet na domaće tržište u razdoblju od 1. siječnja do 31. prosinca 2012. godine.

II.

Ova Odluka objavit će se u »Narodnim novinama«, a stupa na snagu 1. siječnja 2012. godine.

Klasa: 310-05/11-01/03
Urbroj: 5030120-11-1
Zagreb, 3. studenoga 2011.

Predsjednica
Jadranka Kosor, dipl. iur., v. r.

Odluka, NN 132/2011-2630
## Odluka o osnivanju Povjerenstva za rješavanje o žalbama prema Zakonu o obeštećenju radnika trgovačkog društva Salonit d.d. u stečaju Vranjic

### NN 132/2011 (18.11.2011.), Odluka o osnivanju Povjerenstva za rješavanje o žalbama prema Zakonu o obeštećenju radnika trgovačkog društva Salonit d.d. u stečaju Vranjic

VLADA REPUBLIKE HRVATSKE

2631

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 6. Zakona o obeštećenju radnika trgovačkog društva Salonit d.d. u stečaju Vranjic (»Narodne novine«, broj 84/2011), Vlada Republike Hrvatske je na sjednici održanoj 3. studenoga 2011. godine donijela

ODLUKU

O OSNIVANJU POVJERENSTVA ZA RJEŠAVANJE O ŽALBAMA PREMA ZAKONU O OBEŠTEĆENJU RADNIKA TRGOVAČKOG DRUŠTVA SALONIT d.d. U STEČAJU VRANJIC

I.

Ovom Odlukom osniva se Povjerenstvo za rješavanje o žalbama prema Zakonu o obeštećenju radnika trgovačkog društva Salonit d.d. u stečaju Vranjic (u daljnjem tekstu: Povjerenstvo).

II.

Zadaća Povjerenstva je rješavanje o žalbama na rješenja koja donosi Fond za zaštitu okoliša i energetsku učinkovitost povodom zahtjeva radnika trgovačkog društva Salonit d.d. u stečaju Vranjic, za obeštećenje zbog potpune zabrane stavljanja u promet i korištenja azbestnih vlakana.

III.

U Povjerenstvo se imenuju:

– predstavnik Ministarstva zaštite okoliša, prostornog uređenja i graditeljstva, predsjednik Povjerenstva

– predstavnik Ministarstva financija, član

– predstavnik Ministarstva pravosuđa, član

– predstavnik Ministarstva gospodarstva, rada i poduzetništva, član

– predstavnik Fonda za zaštitu okoliša i energetsku učinkovitost, član.

IV.

Vlada Republike Hrvatske imenovat će predsjednika i članove Povjerenstva na prijedlog nadležnih tijela iz točke III. ove Odluke.

V.

Stručne, administrativne i tehničke poslove za Povjerenstvo obavljat će Ministarstvo gospodarstva, rada i poduzetništva.

VI.

Organizacija i način rada Povjerenstva uređuje se poslovnikom koji donosi Povjerenstvo.

VII.

Za rad Povjerenstva nije potrebno osigurati dodatna sredstva, budući da su sredstva za rad osigurana u okviru redovne djelatnosti Ministarstva gospodarstva, rada i poduzetništva.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 112-07/11-01/02

Urbroj: 5030104-11-1

Zagreb, 3. studenoga 2011.

Predsjednica
Jadranka Kosor, dipl. iur., v. r.

Odluka, NN 132/2011-2631
## Odluka o neprihvaćanju ponuda pristiglih na temelju obavijesti o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru

### NN 132/2011 (18.11.2011.), Odluka o neprihvaćanju ponuda pristiglih na temelju obavijesti o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru

VLADA REPUBLIKE HRVATSKE

2632

Na temelju članka 17. stavka 1., a u vezi s člankom 19. stavkom 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 21. rujna 2011. godine donijela

ODLUKU

O NEPRIHVAĆANJU PONUDA PRISTIGLIH NA TEMELJU OBAVIJESTI O NAMJERI DAVANJA KONCESIJE U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA U MALOSTONSKOM ZALJEVU I MALOM MORU

I.

Vlada Republike Hrvatske ne prihvaća ponude pristigle na temelju Obavijesti o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru (»Narodne novine«, broj 137/2010), te Obavijesti o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka u Malostonskom zaljevu i Malom moru (»Narodne novine«, broj 29/2011) radi neispunjenja dijela uvjeta navedenih u tekstu obavijesti.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/12

Urbroj: 5030116-11-3

Zagreb, 21. rujna 2011.

Predsjednica
Jadranka Kosor, dipl. iur., v. r.

Odluka, NN 132/2011-2632
## Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene - industrijske luke Sv. Petar, Pula

### NN 132/2011 (18.11.2011.), Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene - industrijske luke Sv. Petar, Pula

VLADA REPUBLIKE HRVATSKE

2634

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 6. listopada 2011. godine donijela

ODLUKU

O IZMJENI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – INDUSTRIJSKE LUKE SV. PETAR, PULA

I.

U Odluci o koncesiji pomorskog dobra u svrhu gospodarskog korištenja luke posebne namjene – industrijske luke Sv. Petar, Pula (»Narodne novine«, br. 138/2003, 187/2004 i 135/2008), u točki I. stavak 2. mijenja se i glasi:

»Sukladno Rješenju Trgovačkog suda u Rijeci, Stalne službe u Pazinu, broj: Tt-11/483-3, od 21. veljače 2011. godine, tvrtka/naziv Korisnika koncesije iz stavka 1. ove točke, mijenja se u Calucem d.o.o.«.

II.

Ovlašćuje se ministar mora, prometa i infrastrukture da, u roku 30 dana od dana stupanja na snagu ove Odluke, potpiše Dodatak br. 2 Ugovoru o koncesiji pomorskog dobra u svrhu gospodarskog korištenja luke posebne namjene – industrijske luke Sv. Petar, Pula.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/03-01/06

Urbroj: 5030116-11-1

Zagreb, 6. listopada 2011.

Predsjednica
Jadranka Kosor, dipl. iur., v. r.

Odluka, NN 132/2011-2634
## Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene - brodogradilišta Lamjana

### NN 132/2011 (18.11.2011.), Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene - brodogradilišta Lamjana

VLADA REPUBLIKE HRVATSKE

2635

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 21. rujna 2011. godine donijela

ODLUKU

O IZMJENI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA LAMJANA

I.

U Odluci o koncesiji pomorskog dobra u svrhu gospodarskog korištenja luke posebne namjene – brodogradilišta Lamjana (Narodne novine, br. 111/99 i 96/2006), u točki I. stavak 2. mijenja se i glasi:

»Pomorsko dobro koje je predmet ove Odluke proteže se na koordinate lomnih točaka:

T                    Y                      X

M 4A     5516603,28    4877742,97
M 5A     5516637,95    4877783,35
M 6A     5516631,94    4877798,06
2            5516676,16    4877836,30
3            5516677,71    4877837,65
4A         5516664,23    4877856,24
5A         5516673,86    4877864,49
6A         5516680,34    4877869,74
10         5516692,15    4877879,65
11         5516697,72    4877884,29
12         5516699,35    4877886,06
13         5516703,87    4877880,65
14         5516711,22    4877877,29
15         5516719,19    4877878,67
16         5516730,00     4877887,67
17         5516744,00    4877899,31
18         5516753,90    4877907,54
19         5516759,96    4877912,59
20         5516831,02    4877828,23
21         5516932,60    4877706,53
22         5517014,68    4877609,79
23         5517137,92    4877455,38
24         5517155,89    4877461,74
25         5517164,68    4877452,16
26         5517145,45    4877444,92
27         5517085,63    4877394,92
28         5517080,92    4877391,72
29         5517050,48    4877367,20
30         5517031,01     4877351,52
31         5516917,34    4877367,32
M 4A    5516603,28    4877742,97,

a ukupna površina koncesioniranog područja pomorskog dobra je 134.638 m², od čega površina morskog dijela iznosi 47.424 m², površina kopnenog dijela 87.214 m² i sve kako je ucrtano na karti koja čini Prilog 1. ove Odluke, a ne objavljuje se u Narodnim novinama.«.

II.

Na temelju ove Odluke ovlašćuje se ministar mora, prometa i infrastrukture da potpiše Dodatak Ugovoru u roku 30 dana od dana objave ove Odluke u »Narodnim novinama«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/99-01/11

Urbroj: 5030116-11-1

Zagreb, 21. rujna 2011.

Predsjednica
Jadranka Kosor, dipl. iur., v. r.

Odluka, NN 132/2011-2635
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjeni Odluke o imenovanju osoba nadležnih za upravljanje Instrumentom pretpristupne pomoći (IPA)

### NN 132/2011 (18.11.2011.), Odluka o izmjeni Odluke o imenovanju osoba nadležnih za upravljanje Instrumentom pretpristupne pomoći (IPA)

VLADA REPUBLIKE HRVATSKE

2636

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članaka 4. i 5. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/2006), Vlada Republike Hrvatske je na sjednici održanoj 21. rujna 2011. godine donijela

ODLUKU

O IZMJENI ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) – »Narodne novine«, br. 34/2008, 125/2008, 6/2009, 83/2009, 105/2009, 140/2009, 153/2009, 14/2010, 77/2010, 113/2010 i 72/2011, u točki IX. stavku 1. riječi: »Robert Markt« zamjenjuju se riječima: »Jozo Sarač«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-01/05-02/01

Urbroj: 5030114-11-33

Zagreb, 21. rujna 2011.

Predsjednica
Jadranka Kosor, dipl. iur., v. r.

Odluka, NN 132/2011-2636
## Zaključak Vlade Republike Hrvatske klasa: 450-01/11-02/01, urbroj: 5030120-11-1 od 6. listopada 2011. godine

### NN 132/2011 (18.11.2011.), Zaključak Vlade Republike Hrvatske klasa: 450-01/11-02/01, urbroj: 5030120-11-1 od 6. listopada 2011. godine

VLADA REPUBLIKE HRVATSKE

2637

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 6. listopada 2011. godine donijela

ZAKLJUČAK

1. Vlada Republike Hrvatske ističe važnost financijske stabilnosti, čega je odlučujuća sastavnica financijska disciplina, a u korijenu koje, uz moralne i etičke vrijednosti, počiva i financijska pismenost potrošača.

2. Zadužuje se Ministarstvo financija da, u suradnji s nadležnim ministarstvima, te zainteresiranim predstavnicima znanstvenih i obrazovnih institucija, nadzornih tijela, potrošača i financijske industrije, u roku godine dana, pripremi Prijedlog nacionalnog strateškog okvira financijske pismenosti potrošača i podnese ga Vladi Republike Hrvatske.

3. Ovaj Zaključak objavit će se u »Narodnim novinama«.

Klasa: 450-01/11-02/01

Urbroj: 5030120-11-1

Zagreb, 6. listopada 2011.

Predsjednica
Jadranka Kosor, dipl. iur., v. r.

Ostalo, NN 132/2011-2637
## Zaključak Vlade Republike Hrvatske klasa: 711-01/11-03/01, urbroj: 5030120-11-1 od 6. listopada 2011. godine

### NN 132/2011 (18.11.2011.), Zaključak Vlade Republike Hrvatske klasa: 711-01/11-03/01, urbroj: 5030120-11-1 od 6. listopada 2011. godine

VLADA REPUBLIKE HRVATSKE

2638

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 6. listopada 2011. godine donijela

ZAKLJUČAK

1. Vlada Republike Hrvatske ističe osobitu važnost ekonomične i učinkovite provedbe ovrhe na novčanim sredstvima te učinkovite razmjene podataka između Financijske agencije i javnopravnih tijela koja na temelju obavijesti Financijske agencije o ovršeniku i vrsti tražbine za koju je ovrha određena, uskraćuju uplatu primanja, naknada i iznosa izuzetih od ovrhe na račun ovršenika te ih uplaćuju na poseban račun ovršenika koji je izuzet od ovrhe.

2. Zadužuje se Ministarstvo financija da, u suradnji s Financijskom agencijom, koordinira uspostavu razmjene podataka elektroničkim putem između Financijske agencije i javnopravnih tijela u vezi s uskratom primanja, naknada i iznosa izuzetih od ovrhe i isplatom na poseban račun, a sve u roku 6 mjeseci od dana donošenja ovoga Zaključka.

3. Ministarstvo financija izvijestit će Vladu Republike Hrvatske o učinjenom u roku 6 mjeseci od dana donošenja ovoga Zaključka.

4. Ovaj Zaključak objavit će se u »Narodnim novinama«.

Klasa: 711-01/11-03/01
Urbroj: 5030120-11-1
Zagreb, 6. listopada 2011.

Predsjednica
Jadranka Kosor, dipl. iur., v. r.

Ostalo, NN 132/2011-2638
## Rješenje o razrješenju pomoćnice ravnatelja u Službi za pravne, kadrovske i opće poslove u Državnom zavodu za mjeriteljstvo

### NN 133/2011 (21.11.2011.), Rješenje o razrješenju pomoćnice ravnatelja u Službi za pravne, kadrovske i opće poslove u Državnom zavodu za mjeriteljstvo

VLADA REPUBLIKE HRVATSKE

2643

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), članka 6.a stavka 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74.a stavka 3. točke 1. Zakona o državnim službenicima (»Narodne novine«, br. 92/2005, 107/2007, 27/2008 i 49/2011), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU POMOĆNICE RAVNATELJA U SLUŽBI ZA PRAVNE, KADROVSKE I OPĆE POSLOVE U DRŽAVNOM ZAVODU ZA MJERITELJSTVO

Razrješuje se KRISTINA BUKOJEVIĆ FLEGAR položaja pomoćnice ravnatelja u Službi za pravne, kadrovske i opće poslove u Državnom zavodu za mjeriteljstvo, s danom 31. kolovoza 2011. godine, na osobni zahtjev.

Klasa: 080-02/11-02/126

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2643
## Rješenje o razrješenju predsjednika Upravnog vijeća Hrvatskoga hidrografskog instituta

### NN 133/2011 (21.11.2011.), Rješenje o razrješenju predsjednika Upravnog vijeća Hrvatskoga hidrografskog instituta

VLADA REPUBLIKE HRVATSKE

2644

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98 i 163/2003), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA HRVATSKOGA HIDROGRAFSKOG INSTITUTA

Razrješuje se BORIS MIRKOVIĆ dužnosti predsjednika Upravnog vijeća Hrvatskoga hidrografskog instituta, na koju je imenovan kao predstavnik ministarstva nadležnog za poslove pomorstva.

Klasa: 080-02/11-02/125

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2644
## Rješenje o imenovanju predsjednika Upravnog vijeća Hrvatskoga hidrografskog instituta

### NN 133/2011 (21.11.2011.), Rješenje o imenovanju predsjednika Upravnog vijeća Hrvatskoga hidrografskog instituta

VLADA REPUBLIKE HRVATSKE

2645

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98 i 163/2003), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O IMENOVANJU PREDSJEDNIKA UPRAVNOG VIJEĆA HRVATSKOGA HIDROGRAFSKOG INSTITUTA

Imenuje se SINIŠA PRNJAK predsjednikom Upravnog vijeća Hrvatskoga hidrografskog instituta, kao predstavnik ministarstva nadležnog za poslove pomorstva.

Klasa: 080-02/11-01/149

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2645
## Rješenje o razrješenju članice Vijeća za djecu

### NN 133/2011 (21.11.2011.), Rješenje o razrješenju članice Vijeća za djecu

VLADA REPUBLIKE HRVATSKE

2646

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i točke V. Odluke o osnivanju Vijeća za djecu (»Narodne novine«, br. 132/98, 102/2000, 44/2001, 36/2002, 23/2004, 96/2006, 21/2008 i 132/2009), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU ČLANICE VIJEĆA ZA DJECU

Razrješuje se dr. sc. DUBRAVKA ŠIMONOVIĆ dužnosti članice Vijeća za djecu, na koju je imenovana kao predstavnica Ministarstva vanjskih poslova i europskih integracija.

Klasa: 080-02/11-02/122

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2646
## Rješenje o imenovanju članice Vijeća za djecu

### NN 133/2011 (21.11.2011.), Rješenje o imenovanju članice Vijeća za djecu

VLADA REPUBLIKE HRVATSKE

2647

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i točke V. Odluke o osnivanju Vijeća za djecu (»Narodne novine«, br. 132/98, 102/2000, 44/2001, 36/2002, 23/2004, 96/2006, 21/2008 i 132/2009), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O IMENOVANJU ČLANICE VIJEĆA ZA DJECU

Imenuje se VESNA BATISTIĆ KOS članicom Vijeća za djecu, kao predstavnica Ministarstva vanjskih poslova i europskih integracija.

Klasa: 080-02/11-01/147

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2647
## Rješenje o razrješenju članice Povjerenstva za una­prjeđenje zaštite od nasilja u obitelji

### NN 133/2011 (21.11.2011.), Rješenje o razrješenju članice Povjerenstva za una­prjeđenje zaštite od nasilja u obitelji

VLADA REPUBLIKE HRVATSKE

2648

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i točke III. Odluke o osnivanju Povjerenstva za unaprjeđenje zaštite od nasilja u obitelji (»Narodne novine«, br. 15/2009 i 74/2010), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU ČLANICE POVJERENSTVA ZA UNAPRJEĐENJE ZAŠTITE OD NASILJA U OBITELJI

Razrješuje se DANIJELA GAUBE dužnosti članice Povjerenstva za unaprjeđenje zaštite od nasilja u obitelji, na koju je imenovana kao predstavnica Ureda za ljudska prava.

Klasa: 080-02/11-02/120

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2648
## Rješenje o imenovanju članice Povjerenstva za unaprjeđenje zaštite od nasilja u obitelji

### NN 133/2011 (21.11.2011.), Rješenje o imenovanju članice Povjerenstva za unaprjeđenje zaštite od nasilja u obitelji

VLADA REPUBLIKE HRVATSKE

2649

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i točke III. Odluke o osnivanju Povjerenstva za unaprjeđenje zaštite od nasilja u obitelji (»Narodne novine«, br. 15/2009 i 74/2010), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O IMENOVANJU ČLANICE POVJERENSTVA ZA UNAPRJEĐENJE ZAŠTITE OD NASILJA U OBITELJI

Imenuje se LANA VELIMIROVIĆ VUKALOVIĆ članicom Povjerenstva za unaprjedenje zaštite od nasilja u obitelji, kao predstavnica Ureda za ljudska prava.

Klasa: 080-02/11-01/145

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Ostalo, NN 133/2011-2649
## Rješenje o razrješenju zamjenice članice Povjerenstva Vlade Republike Hrvatske za prevenciju poremećaja u ponašanju djece i mladih

### NN 133/2011 (21.11.2011.), Rješenje o razrješenju zamjenice članice Povjerenstva Vlade Republike Hrvatske za prevenciju poremećaja u ponašanju djece i mladih

VLADA REPUBLIKE HRVATSKE

2650

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i točke V. Odluke o osnivanju Povjerenstva Vlade Republike Hrvatske za prevenciju poremećaja u ponašanju djece i mladih (»Narodne novine«, br. 139/97, 99/2000, 36/2002, 23/2004 i 128/2004), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU ZAMJENICE ČLANICE POVJERENSTVA VLADE REPUBLIKE HRVATSKE ZA PREVENCIJU POREMEĆAJA U PONAŠANJU DJECE I MLADIH

Razrješuje se MARIJA KOREN MRAZOVIĆ dužnosti zamjenice članice Povjerenstva Vlade Republike Hrvatske za prevenciju poremećaja u ponašanju djece i mladih, na koju je imenovana kao predstavnica Ministarstva zdravstva i socijalne skrbi.

Klasa: 080-02/11-02/121

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2650
## Rješenje o imenovanju zamjenice članice Povjerenstva Vlade Republike Hrvatske za prevenciju poremećaja u ponašanju djece i mladih

### NN 133/2011 (21.11.2011.), Rješenje o imenovanju zamjenice članice Povjerenstva Vlade Republike Hrvatske za prevenciju poremećaja u ponašanju djece i mladih

VLADA REPUBLIKE HRVATSKE

2651

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i točke V. Odluke o osnivanju Povjerenstva Vlade Republike Hrvatske za prevenciju poremećaja u ponašanju djece i mladih (»Narodne novine«, br. 139/97, 99/2000, 36/2002, 23/2004 i 128/2004), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O IMENOVANJU ZAMJENICE ČLANICE POVJERENSTVA VLADE REPUBLIKE HRVATSKE ZA PREVENCIJU POREMEĆAJA U PONAŠANJU DJECE I MLADIH

Imenuje se SUZANA HORVAT KUTLE zamjenicom članice Povjerenstva Vlade Republike Hrvatske za prevenciju poremećaja u ponašanju djece i mladih, kao predstavnica Ministarstva zdravstva i socijalne skrbi.

Klasa: 080-02/11-01/146

Urbroj: 50304/2-11-01

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2651
## Rješenje o razrješenju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

### NN 133/2011 (21.11.2011.), Rješenje o razrješenju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2652

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), članka 8. stavka 3. Zakona o Obalnoj straži Republike Hrvatske (»Narodne novine«, broj 109/2007) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU PREDSJEDAVAJUĆEG I DIJELA ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuje se TOMISLAV KARAMARKO dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru, s danom 31. srpnja 2011. godine.

2. Razrješuju se dužnost članovi Središnje koordinacije za nadzor zaštitu prava i interesa Republike Hrvatske na moru, s danom 31. srpnja 2011. godine:

– viceadmiral ZDRAVKO KARDUM

– PJER ŠIMUNOVIĆ.

3. Razrješuje se mr. sc. KRUNO KOVAČEVIĆ dužnosti člana Središnje koordinacije za nadzor i zaštitu prava i interesa Republike Hrvatske na moru.

Klasa: 080-02/11-02/58

Urbroj: 50304/2-11-05

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Ostalo, NN 133/2011-2652
## Rješenje o imenovanju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

### NN 133/2011 (21.11.2011.), Rješenje o imenovanju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2653

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), članka 8. stavka 3. Zakona o Obalnoj straži Republike Hrvatske (»Narodne novine«, broj 109/2007) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O IMENOVANJU PREDSJEDAVAJUĆEG I DIJELA ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se dr. sc. DAVOR BOŽINOVIĆ, ministar obrane, predsjedavajućim Središnje koordinacije za nadzor i zaštitu prava i interesa Republike Hrvatske na moru, po položaju, s danom 1. kolovoza 2011. godine.

2. Imenuje se kapetan bojnog broda MARIN STOŠIĆ, zapovjednik Obalne straže Republike Hrvatske, članom Središnje koordinacije za nadzor i zaštitu prava i interesa Republike Hrvatske na moru, po položaju, s danom 1. kolovoza 2011. godine.

3. Imenuje se ROBERT MARKT, glavni inspektor Državnog inspektorata, članom Središnje koordinacije za nadzor i zaštitu prava i interesa Republike Hrvatske na moru, po položaju.

Klasa: 080-02/11-01/78

Urbroj: 50304/2-11-05

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2653
## Rješenje o razrješenju predsjedavajućeg Stručnog tijela Središnje koordinacije za nadzor i zaštitu prava i interesa Republike Hrvatske na moru

### NN 133/2011 (21.11.2011.), Rješenje o razrješenju predsjedavajućeg Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2654

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 5. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU PREDSJEDAVAJUĆEG STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

Razrješuje se viceadmiral ZDRAVKO KARDUM dužnosti predsjedavajućeg Stručnog tijela Središnje koordinacije za nadzor i zaštitu prava i interesa Republike Hrvatske na moru, s danom 31. srpnja 2011. godine.

Klasa: 080-02/11-02/68

Urbroj: 50304/2-11-05

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2654
## Rješenje o imenovanju predsjedavajućeg Stručnog tijela Središnje koordinacije za nadzor i zaštitu prava i interesa Republike Hrvatske na moru

### NN 133/2011 (21.11.2011.), Rješenje o imenovanju predsjedavajućeg Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2655

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 5. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/2008), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O IMENOVANJU PREDSJEDAVAJUĆEG STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

Imenuje se kapetan bojnog broda MARIN STOŠIĆ, zapovjednik Obalne straže Republike Hrvatske, predsjedavajućim Stručnog tijela Središnje koordinacije za nadzor i zaštitu prava i interesa Republike Hrvatske na moru, po položaju, s danom 1. kolovoza 2011. godine.

Klasa: 080-02/11-01/90

Urbroj: 50304/2-11-05

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2655
## Rješenje o razrješenju članova Upravnog vijeća Hrvatske agencije za hranu

### NN 133/2011 (21.11.2011.), Rješenje o razrješenju članova Upravnog vijeća Hrvatske agencije za hranu

VLADA REPUBLIKE HRVATSKE

2656

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 28. stavka 1. Zakona o hrani (»Narodne novine«, br. 46/2007, 84/2008 i 55/2011), Vlada Republike Hrvatske je na sjednici održanoj 3. kolovoza 2011. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA HRVATSKE AGENCIJE ZA HRANU

Razrješuju se dužnosti članovi Upravnog vijeća Hrvatske agencije za hranu, radi isteka mandata:

– doc. dr. sc. JELENA ĐUGUM, na koju je imenovana kao predstavnica Ministarstva poljoprivrede, ribarstva i ruralnog razvoja

– DAVOR ILEŠ, na koju je imenovan kao predstavnik Ministarstva poljoprivrede, ribarstva i ruralnog razvoja

– NENAD LAMER, dr. med., na koju je imenovan kao predstavnik ministarstva nadležnog za zdravstvo

– ŠANI SAMARDŽIĆ, dr. med., na koju je imenovan kao predstavnik ministarstva nadležnog za zdravstvo

– BOŽICA MARKOVIĆ, na koju je imenovana kao predstavnica institucija uključenih u sustav zdravstvene ispravnosti hrane i hrane za životinje u Republici Hrvatskoj

– dr. sc. ŽELJKO CVETNIĆ, na koju je imenovan kao predstavnik institucija uključenih u sustav zdravstvene ispravnosti hrane i hrane za životinje u Republici Hrvatskoj

– mr. sc. ILIJA RKMAN, na koju je imenovan kao predstavnik udruga potrošača i drugih zainteresiranih strana u lancu prehrane

– prof. dr. sc. DUŠKA ĆURIĆ, na koju je imenovana kao predstavnica udruga potrošača i drugih zainteresiranih strana u lancu prehrane

– prof. dr. sc. DRAGO ŠUBARIĆ, na koju je imenovan kao predstavnik udruga potrošača i drugih zainteresiranih strana u lancu prehrane.

Klasa: 080-02/11-02/51

Urbroj: 50304/2-11-03

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Rješenje, NN 133/2011-2656